CELEX: 62011TN0595
Language: lt
Date: 2011-11-24 00:00:00
Title: Byla T-595/11 P: 2011 m. lapkričio 24 d. A pateiktas apeliacinis skundas dėl 2011 m. rugsėjo 14 d. Tarnautojų teismo sprendimo byloje F-12/09, A prieš Komisiją

18.2.2012   
            
            
               LT
            
            
               Europos Sąjungos oficialusis leidinys
            
            
               C 49/25
            
         2011 m. lapkričio 24 d. A pateiktas apeliacinis skundas dėl 2011 m. rugsėjo 14 d. Tarnautojų teismo sprendimo byloje F-12/09, A prieš Komisiją
   
   (Byla T-595/11 P)
   2012/C 49/46
   Proceso kalba: prancūzų
   
      Šalys
   
   
      Apeliantas: A (Por Vandras, Prancūzija), atstovaujamas advokatų B. Cambier, A. Paternostre ir L. Levi
   
      Kita proceso šalis: Europos Komisija
   
      Reikalavimai
   
   Apeliantas Bendrojo Teismo prašo:
   
               —
            
            
               panaikinti 2011 m. rugsėjo 14 d. Europos Sąjungos Tarnautojų teismo sprendimą byloje F-12/09; ir
            
         
               —
            
            
               patenkinti apelianto reikalavimus pirmoje instancijoje ir,
               
                           —
                        
                        
                           panaikinti sprendimus, kuriais Europos Komisija atsisako sumokėti kompensaciją pagal Pareigūnų nuostatų 73 straipsnį ir priteisti iš Europos Komisijos apelianto naudai kompensaciją, taip pat papildomą kompensaciją pagal bendrąją teisę, — jos turi būti sumokėtos nedelsiant, — kad būtų padengtas skirtumas tarp realiai patirtos žalos ir šios žalos, kuri buvo atlyginta pagal Pareigūnų nuostatų 73 straipsnį,
                        
                     
                           —
                        
                        
                           priteisti iš Europos Komisijos apelianto naudai delspinigius, skaičiuojamus nuo 2004 m. gruodžio mėn. — šį mėnesį turėjo būti patvirtinta, kad jis susirgo profesine liga, nustatyta patirtos žalos suma, patvirtintas jo sveikatos būklės stabilumas,
                        
                     
                           —
                        
                        
                           priteisti iš Europos Komisijos apelianto naudai sumą, kuri, teismo manymu, yra tinkama siekiant atlyginti neturtinę žalą, kurią apeliantas patyrė dėl daugybės Europos Komisijos tarnybos klaidų ir pažeidimų, padarytų tiriant su juo susijusias medicinines procedūras,
                        
                     
                           —
                        
                        
                           priteisti iš atsakovės abiejose instancijose patirtas bylinėjimosi išlaidas.
                        
                     
         
      Apeliacinio skundo pagrindai ir pagrindiniai argumentai
   
   Grįsdama apeliacinį skundą apeliantas remiasi trimis pagrindais.
   
               1.
            
            
               Pirmasis pagrindas susijęs su teisės į protingo termino laikymąsi pažeidimu, rūpinimosi pareigos ir teisėtų lūkesčių pareigos pažeidimu, taip pat bylos faktų iškraipymu.
            
         
               2.
            
            
               Antrasis pagrindas susijęs su teisės į visišką patirtos žalos atlyginimą pažeidimu.
            
         
               3.
            
            
               Trečiasis pagrindas susiję su, pirma, Europos Sąjungos Pareigūnų nuostatų 73 ir 90 straipsnių, gero administravimo, proceso taupumo, normų negaliojimo atgal, normų hierarchijos ir konsolidavimo sąvokos pažeidimu ir, antra, faktų ir apelianto argumentų iškraipymu.